paragraph_text: Album je objavljen čak 6 godina nakon njihovog prvijenca, albuma Domaći benzin, a promocija je održana 10. srpnja 2009. u pulskom klubu Uljanik. Producent albuma je Samir Kardibašić, bivši basist sastava Jinx i Headoneast. Na albumu gostuju jazz i world pjevačica Tamara Obrovac, na pjemi "Delaj, delaj", za koju je snimljen i videospot, te Aleksandar Antić, pjevač i tekstopisac splitskog sastava The Beat Fleet. Pjesme se uglavnom bave socijalnim problemima, društvenim prilikama te malom konzervativnom sredinom. Primjerice, pjesma "EUrupa" govori o lošim stranama Europske unije, "Spas" o crkvi, "Ukljukani klokani", "Žmanjana dica", "3P" i "Mama" o drogama kao sastavnom djelu života, a posljednja "The End" o multietičnosti u njihovom matičnom mjestu, Vodnjanu.